b'\n_START_ARTICLE_\nInhimillinen tekij\xc3\xa4\n_START_PARAGRAPH_\nInhimillinen tekij\xc3\xa4 on vuosina 1997\xe2\x80\x932017 esitetty suomalainen asiapitoinen keskusteluohjelma. Ohjelman erikoistuneina toimittajina toimivat vuoroviikoin haastattelijat Anne Flinkkil\xc3\xa4 ja Sari Valto. Alun perin Flinkkil\xc3\xa4n ty\xc3\xb6parina toimi Helena Itkonen, joka juonsi viimeisen l\xc3\xa4hetyksens\xc3\xa4 lokakuussa 2010. Ohjelmaa esitettiin alun perin Yle TV2 -kanavalla. Kanavauudistuksen vuosi ohjelma siirtyi Yle TV1 -kanavalle.\n_START_SECTION_\nPalkinnot\n_START_PARAGRAPH_\nFlinkkil\xc3\xa4 ja Itkonen saivat vuonna 2002 yhdess\xc3\xa4 Suomen evankelis-luterilaisen kirkon my\xc3\xb6nt\xc3\xa4m\xc3\xa4n kirkon viestint\xc3\xa4palkinnon. Vuonna 2013 International Bureau for Epilepsy (Kansainv\xc3\xa4linen epilepsialiitto) palkitsi Inhimillisen tekij\xc3\xa4n epilepsiaa k\xc3\xa4sittelev\xc3\xa4n ansiokkaan televisiojournalismin sarjassa jaksosta \xe2\x80\x9dSitten kaikki pimeni\xe2\x80\x9d, joka esitettiin 30. maaliskuuta 2012._NEWLINE_Vuonna 2011 Helena Itkoselle my\xc3\xb6nnettiin el\xc3\xa4m\xc3\xa4nty\xc3\xb6st\xc3\xa4\xc3\xa4n valtion journalistipalkinto.'